**INSTITUT ZA VODE JOSIP JURAJ STROSSMAYER**

**ULICA GRADA VUKOVARA 220**

**MATIČNI BROJ: 81422269**

**OIB: 04716643151**

**BROJ RKP-a: 52469**

**RAZINA: 11**

**RAZDJEL: 077**

**GLAVA: 07780**

**ŠIFRA DJELATNOSTI: 7490 OSTALE STRUČNE, ZNANSTVENE I TEHNIČKE DJELATNOSTI**

**ŠIFRA GRADA: 133**

**OZNAKA RAZDOBLJA: 2022-12**

**BILJEŠKE UZ GODIŠNJI FINANCIJSKI IZVJEŠTAJ** **ZA 2022. GODINU**

**INSTITUTA ZA VODE JOSIP JURAJ STROSSMAYER**

**ZAKONODAVNI OKVIR**

* Zakon o proračunu (NN 144/21)
* Zakon o izvršavanju Državnog proračuna Republike Hrvatske za 2021. (NN 62/22, 131/22)
* Pravilnik o financijskom izvještavanju u proračunskom računovodstvu (NN 37/22)
* Pravilnik o proračunskom računovodstvu i računskom planu (NN 124/14, 115/15, 87/16, 3/18, 126/19 i 108/20)
* Pravilnik o proračunskim klasifikacijama (NN 6/10, 120/13 i 01/20)

Vlada Republike Hrvatske na temelju članka 212. stavka 1., Zakona o vodama (NN 66/19. i 84/21.), je na sjednici održanoj 23. prosinca 2021. donijela UREDBU O OSNIVANJU INSTITUTA ZA VODE »JOSIP JURAJ STROSSMAYER«.

Trgovački sud u Zagrebu objavljuje upis osnivanje ustanove, u Sudski registar proveden po rješenju pod poslovnim brojem Tt-22/5339-3 od 21. veljače 2022. g..

Izmjenama i dopunama državnog proračuna (NN 62/2022) uvršten je kao Organizacijska klasifikacija GLAVA šifra 07780 u okviru Razdjela Ministarstva gospodarstva i održivog razvoja.

Dana 10.06.2022.godine upisan je u Registar proračunskih i izvanproračunskih korisnika RKP broj: 52469.

Djelatnost Instituta je:

1. provedba monitoringa površinskih, uključujući i priobalnih voda te podzemnih voda kao i laboratorijskih poslova

2. izrada stručnih podloga za izradu strategije upravljanja vodama, plana upravljanja vodnim područjima, plana upravljanja rizicima od poplava i višegodišnjih programa gradnje vodnih građevina

3. izrada znanstvenih, studijskih i analitičkih podloga za potrebe upravljanja vodama

4. provedba i drugih znanstvenih istraživanja u području upravljanja vodama

5. obavljanje poslova izrade znanstvenih i stručnih analiza nacrta zakona i provedbenih propisa

6. obavljanje poslova međunarodne suradnje u području upravljanja vodama, te priprema i provedba međunarodnih projekata vezanih za upravljanje vodama

7. obavljanje poslova izrade modela vrednovanja učinkovitosti poslovanja isporučitelja vodnih usluga te izrada izvještaja i analiza o tome

8. izobrazba državnih službenika te drugih zaposlenika u javnom sektoru i gospodarstvu u području upravljanja vodama

9. izrada drugih znanstvenih, studijskih i analitičkih podloga

10. obavljanje poslova vještačenja u području upravljanja vodama i

11. obavljanje i drugih poslova u skladu s važećim zakonskim i podzakonskim propisima iz područja upravljanja vodama i drugim aktima iz područja upravljanja vodama te svojim Statutom.

Temeljem članka 8. stavka 2., Pravilnika o financijskom izvještavanju u proračunskom računovodstvu za proračunsku godinu sastavljeni su sljedeći financijski izvještaji: Bilanca, Izvještaj o prihodima i rashodima, primicima i izdacima, Izvještaj o obvezama, Izvještaj o rashodima prema funkcijskoj klasifikaciji, Izvještaj o promjenama u vrijednosti i obujmu imovine i obveza i Bilješke.

Knjiženje i evidentiranje u poslovnim knjigama temelji se na vjerodostojnim, istinitim, urednim i prethodno kontroliranim knjigovodstvenim ispravama.

1. **BILJEŠKA UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

Pomoći (63) – ostvarene su u iznosu od 24.500.000,00 kn sukladno članku 212. stavak 3., Zakona o vodama (NN 66/19 i 84/21) i člankom 14. stavkom 5. Uredbe o osnivanju Instituta za vode „Josip Juraj Strossmayer“, te su klasificirane kao tekuće i kapitalne pomoći od izvanproračunskih korisnika.

Rashodi za zaposlene (31) iznose 1.777.154,47 kn, u koje su osim plaća uključeni troškovi darova i nagrada.

Institut za vode Josip Juraj Strossmayer na dan 31.12.2022.g. ima 36 zaposlenika.

Materijalni rashodi (32) iznose 19.678.013,87 kn, a razvrstani su prema vrsti troška u slijedeće materijalno bitne stavke:

* (322) Rashodi za materijal i energiju – 658.460,54 kn, u navedenim troškovima najveći udio čine troškovi materijala i sirovina za rad u visini 63% koji su utrošeni za redoviti laboratorijski rad Glavnog laboratorija za vode, nabavljene su anorganske i organske kemikalije, standardi za plinsku i tekućinsku kromatografiju, otapala kromatografske čistoće, certificirani referentni standardi, tehnički plinovi), te energija 30% od čega su najznačajniji troškovi opskrba plinom, najam i punjenje spremnika ukapljenim naftnim plinom i dizelsko gorivo za agregat, dok preostalih 7% čine ostali troškovi vezani za poslovanje.
* (323) Rashodi za usluge – 18.807.950,95 kn koji čine pretežite troškove s udjelom od 84% u ukupnim materijalnim rashodima Instituta te 88% u samim rashodima od usluga.

Institut za vode provodi dio monitoringa iz Zakona o vodama putem Glavnog laboratorija za vode, a dio putem nabave usluga na tržištu. Do osnutka Instituta za vode, Hrvatske vode su poslove praćenja stanja voda-monitoring (praćenje kakvoće kopnenih površinskih voda, podzemnih voda te prijelaznih i priobalnih voda) temeljem zahtjeva EU direktiva (Okvirna direktiva o vodama te ostale vodne direktive), provodile djelom kroz aktivnost Glavnog laboratorija za vode te kroz ugovore sa vanjskim ovlaštenim laboratorijima i znanstvenim institucijama. Osnutkom Instituta za vode predmetni su ugovori prenešeni ugovorima o prijenosu ugovora sa Hrvatskih voda na Institut za vode. Upravo potraživanja suradničkih laboratorija i znanstvenih institucija po prenešenim ugovorima predstavljaju najveći dio troška na odjeljku 3239 ostale usluge. Sredstva su utrošena i za potrebe međulaboratorijskih poredbenih ispitivanja, te zbrinjavanje otpadnih kemikalija.

Od materijalno značajnih stavki evidentirani su i rashodi tekućeg i investicijskog održavanja u iznosu 1.711.973,96 kn za potrebe održavanja različite laboratorijske analitičke opreme, uređaja za pripremu uzoraka, laboratorijskih perilica, uređaja za pripremu čiste i super čiste vode, sustava plinske stanice čistih plinova plinske stanice za proizvodnju dušika i sintetskog zraka, te podmirenja troškova održavanja zgrada, strojarske opreme i okoliša laboratorija u Zagrebu i Šibeniku.

Rashodi za nabavu nefinancijske imovine (41) – 2.547.466,25 kn, odnose se najvećim dijelom na rashode za nabavu instrumenta GC MS/MS u vrijednosti od 2.499.375,30 kn koji je stavljen u uporabu, a služi za određivanje organskih pokazatelja definiranih temeljem Uredbe o standardu kakvoće voda.

**Za izvještajno razdoblje ostvaren je ukupni višak prihoda u iznosu od 497.365,41 kn;** evidentiran je višak prihoda poslovanja u iznosu 3.044.831,66 kn, te manjak prihoda od nefinancijske imovine u iznosu 2.547.466,25 kn.

1. **BILJEŠKA UZ BILANCU**

Nefinancijska imovina (0) na dan 31.12.2022.g. iznosi 38.750.439,73 kn.

Tijekom proračunske godine nabavljena je dugotrajna materijalna imovina u vrijednosti 2.547.466,25 kn, klasificirana je laboratorijska i uredska oprema, prijevozno sredstvo u pomorskom i riječnom prometu gumenjak oznake MX-290/0AL sivo-plavi (aluminijska podnica, kratka osovina), te nematerijalna imovina / licence za poslovni sustav, a iskazana je po trošku nabave. Nabavljena imovina stavljena je uporabu s datumom nabave. Vrijednost dugotrajne imovine ispravlja se po prosječnim godišnjim stopama linearnom metodom i iznosi 126.687,51 kn.

Temeljem Ugovora o prijenosu imovine i prava sklopljenim dana 30.12.2022.g. izvršen je prijenos imovine Hrvatskih voda koji koristi Glavni laboratorij za vode. Imovina je evidentirana u bilanci preko podskupine 915 po načelu nabavna vrijednost / ispravak vrijednosti / neto vrijednost i prenosi se bez naknade.

Neto vrijednost imovine koja je stečena temeljem ugovora o prijenosu imovine i prava iznosi 36.329.660,99 kn, a najvećim dijelom odnosi se na građevinske objekte čija neto vrijednost iznosi 32.612.518,25 kn, te ostala imovina; namještaj i informatička oprema u vrijednosti 3.602.603,20 kn, certifikati i standardi u neto vrijednosti od 23.896,87 kn, te stručna literatura u neto vrijednosti 90.642,67 kn.

Financijska imovina (01)

Potraživanja (167) – Sukladno članku 212. stavak 3., Zakona o vodama, NN 66/19, 84/21, , sredstva za financiranja poslovanja Instituta za vode Josip Juraj Strossmayer osiguravaju se iz financijskog plana Hrvatskih voda. Stanje potraživanja na dan 31.12.2022. g. po toj osnovi iznosi 2.402.155,07 kn.

Ostala potraživanja (129) odnose se na potraživanja koja se refundiraju (HZZO).

Rashodi budućih razdoblja (191) - rashodi koji će tereti troškove u narednim razdobljima odnose se na trogodišnje održavanje Stanice za proizvodnju dušika i sintetskog zraka za opskrbu Glavnog laboratorija za vode na lokaciji Hrušćica te na pretplatu za stručne časopise za 2023. g..

1. **BILJEŠKA UZ RAS FUNKCIJSKI**

Svi rashodi Instituta za vode Josip Juraj Strossmayer raspoređeni su u okviru funkcijske klasifikacije 0550 Istraživanje i razvoj: Zašita okoliša.

1. **BILJEŠKA UZ P-VRIO**

Sukladno odredbama članka 55. stavak 5., Pravilnika o proračunskom računovodstvu i temeljem Ugovora o prijenosu prava i imovine, evidentirane su promjene u obujmu imovine kao stavka povećanja u iznosu 36.329.660,99 kn u okviru podskupne 915.

1. **BILJEŠKA UZ OBVEZE**

Obveze – ukupne obveze iznose 2.022.034,80 kn, te su razvrstane u nedospjele obveze u iznosu 1.429.184,80 kn i dospjele u iznosu 592.850,00 kn i svrstane su u grupu prekoračenja 1 do 60 dana.

Nedospjele obveze uključuju obveze prema zaposlenima, obveze za PDV po osnovi stečenih usluga iz EU i obveza proračunskih korisnika za povrat u proračun po osnovi obračunatog i isplaćenog bolovanja preko 42 dana za koji se tereti HZZO.

Dospjele obveze podmirene su u siječnju 2023.g .

Institut za vode Josip Juraj Strossmayer nema sudskih sporova u tijeku kao ni potencijalnih ugovornih odnosa koji mogu postati obveza.

1. **BILJEŠKA UZ IZVANBILANČNE ZAPISE**

Izvanbilančni zapisi obuhvaćaju zadužnice koje je Institut za vode kao naručitelj zaprimio od izvršitelja usluge za potrebe jamstva za dobro izvršenje ugovora i to u ukupnom iznosu od 8.040.532,02 kn.